**জেলফা** (আরবি: الجلفة, প্রতিবর্ণীকৃত: *al-Ǧilfah*) আলজেরিয়ার জেলফা প্রদেশের রাজধানী এবং প্রাচীন শহরের স্থান ও সাবেক বিশপীয় এলাকা ফাল্লাবা। যেটি একটি লাতিন ক্যাথলিক নাম সর্বস্ব চার্চ হিসেবে রয়ে যায়।

২০০৮ সালের শুমারী অনুযায়ী এর জনসংখ্যা ৩৩৯,২৪৮ জন। এ শহরটি এন১ জংশনের পাশে এবং এন৪৬ সড়কের পাশে অবস্থিত।

ভূগোল
-----

উত্তর-মধ্য আলজেরিয়ার ওউলদ নায়েল রেঞ্জে বুসাদা ও লাঘুত শহরের মধ্যে ৩,৭৩৪ ফুট (১,১৩৮ মিটার) উচ্চতায় অবস্থিত। এটি উত্তরের শুষ্ক, স্টেপি- লাইক হাউটস প্লেইনস (উচ্চ মালভূমি) এর মধ্যে একটি অন্তর্বর্তী অঞ্চলে অবস্থিত, যা চট (অন্তর্বর্তী লবণ হ্রদ) এবং দক্ষিণে সাহারা দ্বারা চিহ্নিত। শহরটি ১৮৫২ সালে একটি জ্যামিতিক পরিকল্পনার উপর ফরাসি সামরিক পোস্ট হিসেবে প্রতিষ্ঠিত হয়। এটি আধা-যাযাবর ওউলদ নায়েল কনফেডারেশনের জন্য একটি গুরুত্বপূর্ণ গবাদি পশু বাজার কেন্দ্র হিসেবে কাজ করে। জেলফা ১২,০০০ মাইল দীর্ঘ আফ্রিকা ট্রেইলে রয়েছে।

পার্শ্ববর্তী অঞ্চলটি শতাব্দীর পর শতাব্দী ধরে ওউলেদ নায়েল জনগণের সভাস্থল, যারা কালো-লাল ডোরাকাটা তাঁবুতে বাস করে এবং নিজেদের ইসলামী নবী মুহাম্মদের গোত্রের দাবি করে।

ইতিহাস
------

৭০০০ থেকে ৫০০০ খ্রিস্টপূর্বাব্দ পর্যন্ত নিওলিথিক পাথরের খোদাইয়ের প্রাচুর্যের জন্য এলাকাটি উল্লেখযোগ্য। জেলফা শহরের উত্তরের রোচার ডি সেল (ইংরেজি: লবণ পাথর) নামে একটি আরোপিত দৈহিক বৈশিষ্ট্য রয়েছে যা বৃষ্টির কারণে পাথুরে লবণ এবং মার্ল ক্ষয়ের ফলে ঘটে। শহরের পশ্চিমে মেগালিথিক সমাধিস্থম্ভের কাঠামো পাওয়া যায়।

রোমান সাম্রাজ্যের সময় ফালাবা নামে একটি রোমান শহর জেলফা নামক স্থানে নির্মিত হয়। সেই শহরটি লেট অ্যান্টিকুইটি যুগ পর্যন্ত স্থায়ী ছিল।

একাদশ শতাব্দীতে ফাতিমিরা বানু হিলালকে জিরিডদের বিরুদ্ধে ত্রিপলিতানিয়া, তিউনিশিয়া ও কনস্ট্যান্টাইন এলাকায় পাঠায়।

ফিলিপ পেটিনের আমলে, জেলফায় একটি কনসেনট্রেশন ক্যাম্প স্থাপন করা হয়।

নিওলিথিক যুগের জেলফা অঞ্চলের ওউলেদ নেইল রেঞ্জের পাথুরে চিত্রকর্ম ১৯১৪ সাল স্বীকৃত হয়ে আসছে। প্রাগৈতিহাসিক গুহা অঙ্কন ও পেট্রাগ্লিফস এর অন্তর্ভুক্ত।

যাজকীয় ইতিহাস
--------------

ভান্ডাল রাজ্য ও রোমান সাম্রাজ্যের সময় শহরটি একটি প্রাচীন বিশপের এলাকা ছিল। নুমিদিয়ার সাবেক রোমান প্রদেশের বিশপীয় এলাকা হিসেবে এ শহরটি যথেষ্ট গুরুত্বপূর্ণ ছিল। যেটি কার্থাজে তার মেট্রোপলিটন আর্চবিশপের অনেক সুফ্রাগান বিশপদের একটক হয়ে ওঠে।

ধারণা করা হয়, সম্ভবত খ্রিস্টান ধর্ম কনস্ট্যান্টাইন দ্য গ্রেট শাসনের পর পরই এই শহরে আসে, কারণ রোমানদের অধীনে বিশপীয় এলাকার কোন দলিল পাওয়া যায় নি। এই আফ্রিকান বিশপীয় এলাকার একমাত্র পরিচিত বিশপ ও ক্যাথলিক বিশপ সালোর কথা ৪৮৪ সালে উল্লেখ পাওয়া যায়। নুমিদিয়ার অন্যান্য বিশপীয় এলাকার তুলনায় এটি হয়েছিল অনেক দেরিতে। বিশপ সালো ৪৮৪ সালে কার্থাজে জড়ো হওয়া সিনোডে অংশ নেন এবং এরিয়ান শাসক, ভ্যানডাল রাজ্যের হুনারিক সিনোড কর্তৃক সালোকে (সম্ভবত) ভান্ডাল নিয়ন্ত্রিত সিসিলিতে নির্বাসিত করা হয়।

রোমান আফ্রিকার অধিকাংশ বিশপের মত, মাঘরেবের মুসলিম বিজয়ের পর যাজকীয় কর্তৃত্ব ফিকে হয়ে যায়।

জলবায়ু
-------

জেলফা একটি আধা-শুষ্ক জলবায়ু (কোপেন জলবায়ু শ্রেণিবিভাগ BSk) অঞ্চল, এখানে গ্রীষ্মের তুলনায় শীতকালে বেশি বৃষ্টিপাত হয়ে থাকে। শীতকালে তুষারপাতও অস্বাভাবিক নয়।


| Djelfa-এর আবহাওয়া সংক্রান্ত তথ্য |
| --- |
| মাস | জানু | ফেব্রু | মার্চ | এপ্রিল | মে | জুন | জুলাই | আগস্ট | সেপ্টে | অক্টো | নভে | ডিসে | বছর |
| সর্বোচ্চ রেকর্ড °সে (°ফা) | ২২.০(৭১.৬) | ২৫.৫(৭৭.৯) | ২৯.৩(৮৪.৭) | ৩৩.২(৯১.৮) | ৩৮.৪(১০১.১) | ৩৯.৬(১০৩.৩) | ৪২.০(১০৭.৬) | ৩৯.২(১০২.৬) | ৩৭.০(৯৮.৬) | ৩৮.০(১০০.৪) | ২৮.৮(৮৩.৮) | ২৪.৫(৭৬.১) | ৪২.০(১০৭.৬) |
| সর্বোচ্চ গড় °সে (°ফা) | ৯.৮(৪৯.৬) | ১২.০(৫৩.৬) | ১৫.১(৫৯.২) | ১৮.৩(৬৪.৯) | ২৩.৫(৭৪.৩) | ২৯.৯(৮৫.৮) | ৩৩.৮(৯২.৮) | ৩২.৯(৯১.২) | ২৭.৫(৮১.৫) | ২১.১(৭০.০) | ১৪.৪(৫৭.৯) | ১০.৮(৫১.৪) | ২০.৮(৬৯.৪) |
| দৈনিক গড় °সে (°ফা) | ৫.০(৪১.০) | ৬.৬(৪৩.৯) | ৯.০(৪৮.২) | ১২.০(৫৩.৬) | ১৬.৮(৬২.২) | ২২.৬(৭২.৭) | ২৬.১(৭৯.০) | ২৫.৪(৭৭.৭) | ২০.৭(৬৯.৩) | ১৫.২(৫৯.৪) | ৯.৪(৪৮.৯) | ৬.১(৪৩.০) | ১৪.৬(৫৮.৩) |
| সর্বনিম্ন গড় °সে (°ফা) | ০.১(৩২.২) | ১.২(৩৪.২) | ২.৯(৩৭.২) | ৫.৭(৪২.৩) | ১০.০(৫০.০) | ১৫.২(৫৯.৪) | ১৮.৩(৬৪.৯) | ১৭.৮(৬৪.০) | ১৩.৯(৫৭.০) | ৯.২(৪৮.৬) | ৪.৩(৩৯.৭) | ১.৪(৩৪.৫) | ৮.৩(৪৬.৯) |
| সর্বনিম্ন রেকর্ড °সে (°ফা) | −১২.০(১০.৪) | −৯.০(১৫.৮) | −৭.২(১৯.০) | −৩.৯(২৫.০) | ০.৩(৩২.৫) | ৩.৬(৩৮.৫) | ৯.০(৪৮.২) | ৮.০(৪৬.৪) | ২.০(৩৫.৬) | ০.০(৩২.০) | −১১.০(১২.২) | −৮.০(১৭.৬) | −১২.০(১০.৪) |
| অধঃক্ষেপণের গড় মিমি (ইঞ্চি) | ৩৬.২(১.৪৩) | ২৬.৮(১.০৬) | ২৭.০(১.০৬) | ২৮.৮(১.১৩) | ৩৩.৯(১.৩৩) | ১৯.৬(০.৭৭) | ৯.৮(০.৩৯) | ১৮.০(০.৭১) | ৩০.৪(১.২০) | ২৭.৫(১.০৮) | ২৯.৭(১.১৭) | ৩০.২(১.১৯) | ৩১৭.৯(১২.৫২) |
| অধঃক্ষেপণ দিনগুলির গড় (≥ ০.১ mm) | ৯.৭ | ৭.৬ | ৭.০ | ৬.৭ | ৬.৬ | ৫.০ | ৩.৮ | ৪.৮ | ৬.৫ | ৭.০ | ৭.৯ | ৯.৩ | ৮১.৯ |
| আপেক্ষিক আদ্রতার গড় (%) | ৭২.৯ | ৬৬.৮ | ৫৮.০ | ৫৩.৯ | ৪৭.৩ | ৩৬.৫ | ৩০.৩ | ৩৩.৮ | ৪৯.০ | ৫৭.৩ | ৬৯.১ | ৭৭.২ | ৫৪.৩ |
| উৎস ১: World Meteorological Organization (average temperatures and precipitation, 1976–2005) |
| উৎস ২: climatebase.ru (extremes, humidity) |

তথ্যসূত্র
---------

1. ↑  Scheffel, Richard L.; Wernet, Susan J. সম্পাদকগণ (১৯৮০)। *Natural Wonders of the World*। United States of America: Reader's Digest Association, Inc। পৃষ্ঠা 321। আইএসবিএন 0-89577-087-3।
2. 1 2  Fallaba at www.gcatholic.org
3. ↑  "French internment camps in 1939–1944: Camp at Djelfa"। *www.apra.asso.fr*। সংগ্রহের তারিখ ২০১৭-০৯-১৩।
4. ↑  Pius Bonifacius Gams, *Series episcoporum Ecclesiae Catholicae*, (Leipzig, 1931), p. 465.
5. ↑  Stefano Antonio Morcelli,  *Africa christiana*, Volume I, (Brescia, 1816), p. 156.
6. ↑  La sede titolare at catholic-hierarchy.org.
7. ↑  "World Weather Information Service–Djelfa"। World Meteorological Organization। সংগ্রহের তারিখ ২১ অক্টোবর ২০১৬।
8. ↑  "Djelfa, Algeria"। Climatebase.ru। সংগ্রহের তারিখ ১১ ফেব্রুয়ারি ২০১৩।

সূত্র ও বহিঃসংযোগ
-----------------


উইকিমিডিয়া কমন্সে **জেলফা** সংক্রান্ত মিডিয়া রয়েছে।

* (আরবি ভাষায়) Djelfa Forums
* GCatholic
* (ফরাসি ভাষায়) Djelfa - The capital of the Algerian Highlands